སློབ་ཆུང་གི་འཚོ་བ་

དུས་ཚོད་ནི་དྲག་ཏུ་རྒྱུག་པའི་རྦབ་ཆུ་བཞིན་མིག་ཙུམ་ཐེངས་གཅིག་ལ་སློབ་ཆུང་གི་བརྗེད་

དཀའ་བའི་འཚོ་བ་འཇའ་ལྟར་ཡལ་བར་གྱུར་ དབེན་ཐིང་ཐིང་གི་གྱང་ཟུར་ཞིག་ནས་ཞིབ་

པར་བསམ་སྐབས་ ལོ་ངོ་དེ་དག་གི་ནང་གི་དགའ་སྐྱོའི་འཚོ་བ་ཤོག་སྙིགས་བཞིན་དོར་བར་

ག་ལ་སྲིད།

རྒྱ་ཡིག་གི་སྦྱོང་ཚན་ བོད་ཡིག་གི་སྦྱོང་ཚན་ རྩིས་རིག་སྦྱོང་ཚན་ དེ་བཞིན་དབྱིན་ཡིག་

སྦྱོང་ཚན་་་་་་་་་་་་་་་་་ཨོའོ་ འཁྲུག་ཆ་དོད་ལ་སྣ་མང་ཕུན་སུམ་ཚོགས་པའི་རོལ་རྩེད་ལ་དབང་

བའི་རེས་གཟའ་ཉི་མའི་ཞལ་རས་སླར་འཇག་ཁོམ་མེད་ཅིང་ ཚུར་ལ་བྱུང་བ་ནི་ སེམས་ལ་

སུན་སྣང་འབྱིན་པར་བྱེད་པའི་སྦྱོང་ཚན་གྱི་སྤྲིན་ནག་ལང་ལོང་དུ་འཕྱུར་བ་འདི་རེད་།

མགྱོགས་པོ་ལོང་ཤོག་ ཆུ་ཚོད་དགུ་པ་ཟིན་བཞག་ ད་དུང་ཉལ་བསྡད་ནས་ དཔེ་སྲིད་

མདོག་མེད་ མགྱོགས་པོ་ལོངས་ རྣ་བར་གཟན་པའི་ཨ་མ་ལགས་ཀྱི་གསུང་གིས་སྒྲ་

འཛིན་གྱི་སྐྱི་པགས་ཀྱང་རྡོལ་བར་བསམ་ བྲལ་བར་མི་གཟོད་པའི་མིག་ལྤགས་ཡས་མས་

འཕུར་གྱིན་ད་ལྟ་ཆུ་ཚོད་བརྒྱད་པ་ཡོལ་ཙམ་རེད་ ཞེས་ཤོབ་ཤོབ་ཏུ་ཆིག་ལབ་རྒྱག་གིན་

མགྱོགས་ནས་མྱུར་དུ་གྱོན་པ་གྱོན་ཅིང་ ཉལ་ཆས་བསྡུས་ ཁ་འཁྲུ་ལག་བཤལ་བྱས་ ཞོགས་

ཟས་ཡིན་ལ་མིན་ལ་ཞིག་ཟས་ནས་ ཧ་ཅང་མི་འདོད་པའི་ངང་སྒྲོག་ཙེའི་མདུན་དུ་སོང་སྟེ་

སླར་ཡང་གཟའ་མཇུག་གི་སྦྱང་གཞི་འགོ་བརྩམས་ རྩིས་རིག་སློབ་དེབ་ཁ་ཕྱེ་མ་ཐག་ ནང་

ལ་ལོག་རྗེས་ དུས་མཚམས་དེའི་སྡེ་ཚན་གི་རྨང་གཞིའི་རྩིས་ཚང་མ་རྩིས་ཤིག་ རེས་གཟའ་ཟླ་

བར་བརྟག་དཔྱད་བྱེད་ཀྱིན་ཡིན་ཞེས་ཁ་ས་རྒན་ལགས་ཀྱིས་གསུང་གནང་བའི་བཀའ་མོལ་དྲན་རྗེས་ད་བརྩི་རྒྱུ་ལས་ཐབས་མེད་བསམ་ བཤད་སྲོལ་ལ་རིག་པ་གཞོན་པའིདུས་སུ་སློ

བ་ བ་ནི་དགུན་གྱི་དུས་སུ་གསོ་ ཞིང་ནི་དྲོད་གཤེར་ལྡན་ཚེ་རྨོ་ དེ་གསུམ་འབྲས་བུ་སྨིན་

པའི་རྒྱུ་ཞེས་གསུངས་པ་ལྟར་ ཆུང་དུས་དཀའ་བའི་ཁྲོད་ནས་སྡུག་མྱངས་ན་ དེ་ཡི་ནང་ནས་བདེ་བར་ཚོར་བ་ཡིན་པས་ སྤྱིེེར་ན་སློབ་སྦྱོང་གི་འོས་འགན་ལྗིད་

པོ་འདིས་མགོ་ལ་མེ་ཤོར་ཀྱང་གསོད་ཁོམ་མེད་མོད་ འོན་ཀྱང་དེའིཁྲོད་ནས་བྱུང་བའི་བདེ་

བ་དག་ནི་ནམ་ཡང་བརྗེད་ག་ལ་སྲིད་།